Document ID: 31988D0405

Sklep Sveta
z dne 18. julija 1988
o sklenitvi Sporazuma o sodelovanju med Evropsko gospodarsko skupnostjo in Švicarsko konfederacijo o raziskavah in razvoju na področju sodobnih materialov (Euram)
(88/405/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker je s svojim Sklepom 86/235/EGS [2] Svet sprejel raziskovalni program o materialih (surovine in sodobni materiali), (1986 do 1989), ki vključuje podprogram o sodobnih materialih (Euram); ker člen 6 tega sklepa pooblašča Komisijo za pogajanja o sporazumih s tretjimi državami, zlasti tistimi, ki so vključene v sodelovanje na področju znanstvenih in tehničnih raziskav v Evropi (COST), da bi jih popolnoma ali delno priključili temu programu;
ker je s svojim Sklepom 87/177/EGS [3] Svet v imenu Evropske gospodarske skupnosti odobril Okvirni sporazum znanstvenega in tehničnega sodelovanja med Evropskimi skupnostmi in, med drugim, s Švicarsko konfederacijo;
ker ta Sporazum mora biti odobren;
ker Pogodba ne predvideva potrebnih pooblastil, razen tistih iz člena 235,
SKLENIL:
Člen 1
Sporazum o sodelovanju med Evropsko gospodarsko skupnostjo in Švicarsko konfederacijo o raziskavah in razvoju na področju sodobnih materialov (Euram) se odobri v imenu Skupnosti.
Besedilo Sporazuma je priloženo k temu sklepu.
Člen 2
Predsednik Sveta poda uradno obvestilo, predvideno v členu 9 Sporazuma [4].
V Bruslju, 18. julija 1988

Labels: 7
18
15